Referat

Bestyrelsesmøde - Kliplev Lokalråd  
Kliplev Hallen, Mandag 10. august 2020   
kl. 19.00 – 20.40

1. **Referat fra sidste møde – 1. juli**

Eskild bød velkommen. Alle var mødt, bortset fra Søren, der med kort varsel havde måttet melde afbud.

Referatet blev godkendt, med følgende få supplerende bemærkninger:   
  
a. Vi fik en diskussion om vores nuværende hjemmeside, og vi understregede at det er vigtigt, at siden bliver ajourført så hurtigt som muligt, og at den stedse bevares up-to-date.

b. Søren har oplyst, at evt. kommunale tilskud til aktivitetsplads-projektet i Kliplev er indmeldt som et punkt til budgetforliget for 2021.

Derudover har Søren hos kommunen fået søgt om 5.000 kr. til drift af foreningen samt og 2.000 kr. til drivmidler og andet i forbindelse med vores pleje af byens grønne områder.

**2. Legepladserne Kirkegårdsvej/Midtløkke. Ansøgning til andre fonde. Svar fra Nordeafonden ultimo oktober.**

Eskild oplyste, at lokalrådet havde holdt et ekstraordinært møde torsdag den 30. juli 2020 på Strågårds Smedje om vores planer om et aktivitetsplads-projekt på henholdsvis Midtløkke og Kirkegårdsvej. På dette møde besluttede et enigt lokalråd at sende en ansøgning til Nordea-fonden om økonomiske midler til de to nye børnelegepladser i Kliplev.   
  
På samme møde godkendte også Børn- og Unge-gruppen lokalrådets planer om de nye aktivitetspladser.

Vi fik da også sendt ansøgningen afsted, og vi venter nu på svar fra Nordeafonden. Vi kan forvente svar i oktober 2020.   
  
Jens tilbød at undersøge, om vi fra lokalrådets side kan anvende en fondsliste, som Aabenraa kommune tilbyder til foreninger. Det vil være optimalt, at lokalrådet kan få adgang til en sådan liste med oplysninger om relevante fonde og de dertil hørende betingelser stillet til rådighed (gerne uden beregning).  
  
Anders, Eskild og Søren arbejder videre med ansøgninger til diverse fonde. Anders sørger for at indkalde til et møde i den arbejdsgruppe inden næste bestyrelsesmøde.

1. **Status på områdefornyelsesprogrammet / byfornyelse.**

Thorkil, Søren og Eskild havde den 7. august deltaget i et møde med Katrine og Kasper fra kommunen om byfornyelsesprogrammet. Der er blevet arbejdet med en ”pixi-udgave” af Kliplevs byfornyelsesprogram, og den er snart klar til offentliggørelse. Vi planlægger at husstandsomdele den i Kliplev i løbet af efteråret.  
  
Nedsættelse af styregruppe - 6 personer +/ -.

Kommunen har bedt om, at vi i Kliplev nedsætter en styregruppe, hvis opgave er at sikre at alle interessenter i byen bliver involveret, og at processen med byfornyelsen kommer videre i et nogenlunde hurtigt tempo.   
  
Vi vil tilbyde henholdsvis Kliplev Skole og Kliplev Hallen en repræsentant hver til styregruppen. Derudover deltager en planlægger.   
  
Styregruppen bør dog være på højst 6-7 personer, og det er lokalrådet, der er tovholder i gruppen.

Vi valgte Eskild, Thorkil, Anders og Søren som lokalrådets 4 deltagere i styregruppen.   
  
Der bliver senere nedsat et antal arbejdsgrupper - mere herom senere.

1. **Indstilling til Årets Landdistriktspris. Der kan indstilles flere end een. Frist 9. sept.**

Efter en kort drøftelse blev vi enige om at vente til næste år med at indstille mulige kandidater fra Kliplev.

1. **DSB's plads hvor stationsbygningen lå.**

Anders læste et aftaleudkast op, som DSB har fremsendt til os. Vi diskuterede på den baggrund, om vi vil kunne stå for at vedligeholde DSB-arealet.

Vi diskuterede endvidere en mulig opstilling af borde/bænke-sæt på det pågældende område.   
  
Konklusionen blev, at vi nu underskriver aftalen. Anders sørger for det videre fornødne.

1. **Status medlemstegning. Kan vi lave andre tiltag?**

Thomas oplyste, at vi pt. er 142 medlemmer. Vi diskuterede, hvordan vi få endnu flere medlemmer.   
  
Vi ønsker at koncentrere indsatsen om at arbejde mere på PR-fronten. Det er vigtigt med lokalrådets synlighed, så man oplever, at der sker noget aktivt hele tiden. Det kan fx være på Facebook og hjemmesiden.

Thomas var inde på en ide om en form for abonnementsordning.   
  
Den brugervenlige pixi-udgave af byfornyelsesprogrammet kan måske være en opstart i forhold til en ny medlemskampagne, og her vil Thomas og Hanne lave et oplæg til diskussion på næste møde.

Jens var inde på at sætte skilte op forskellige steder i byen, med teksten ”Her renholder Kliplev Lokalråd” – eller: ”Her supplerer Kliplev lokalråd renholdelsen af arealet” – eller noget i den stil.

1. **Hvordan fastholder / øger vi antallet af frivillige?**

Et af midlerne til at sikre de frivilliges indsats, fx i forskønnelsesgruppen eller nogle af de andre grupper kan være tilbud fra lokalrådets side om visse gratis goder.   
  
Det kunne være tilbud om gratis vand/kaffe og/eller rundstykker/grillpølser, efter et det frivillige arbejde er færdiggjort. Fx mødes forskønnelsesgruppen hver den første lørdag i måneden, og her vil vi gerne tilbyde gratis pølser/ vand efter endt arbejde på en sådan lørdag.

Vi er desværre lige nu oppe imod Coronaen, og det er en stor udfordring, fordi ikke alle frivillige møder så hyppigt frem som tidligere.

Vi appellerer til, at der løbende tages billeder fra de frivillige aktiviteter, fordi de kan lægges på Facebook og evt. på hjemmesiden. Det skaber alt sammen synlighed.

1. **Frivilligfest d.12. 11. Arena Aabenraa 1 - 3 ambassadører.**

Vi vil afvente yderligere information fra Katrine om dette arrangement, inden vi evt. foretager os yderligere i forhold til information over for vore frivillige.

**9. Datoer for møder i efteråret. Afholdelse af møder andre steder i byen.**

Vi udskød beslutningen om mødedatoer for resten af året, da Søren ikke var til stede.

Vi fastlagde dog næste mødedato i september, hvilket blev:

**ONSDAG DEN 23. SEPTEMBER 2020 kl. 19.00 i Kliplev Hallen.**

**10. Eventuelt.**

Vi diskuterede kort situationen om LAR-bedene. De ser pt. ikke pæne ud. Det blev oplyst, at Arwos har forpligtelsen i tre år til at sørge for at holde bedene i orden. Efter de tre år overgår forpligtelsen til kommunen. Vi holder nøje øje med LAR-bedene i den kommende tid.

Der var kritik af, at et bord/bænke-sæt er blevet fjernet på Lundtoftvej (ved baneoverskæringen). Jens tager fat i en af sine kontakter for at komme videre med emnet ”borde/bænke”. Vi har et generelt ønske om at få et antal bord/bænke opsat forskellige steder i byen.

Jens spurgte, om vi har en Facebook-side. Svaret er, at det har vi. Man skal søge på Kliplev lokalråd, så vil man der kunne følge de forskellige aktiviteter i byen. Søren administrerer siden.   
  
Thomas har som ny kasserer fået adgang til Sydbank-kontoen. Han sikrer, at de formalia, der skal overholdes i relation til banken, bliver fulgt.   
  
Thomas bad derfor **ALLE BESTYRELSESMEDLEMMER** om snarest muligt at sende ham følgende data:   
  
**Navn, adresse, postnummer, by, mail, tlf.nr. og bestyrelsespost.**

Derudover bad Thomas om legitimation fremsendt af Hanne (sundhedskort og kørekort/pas).

Anders fortalte, at det langt om længe ser ud til, at Vejdirektoratet i år opsætter nye skilte på motorvejen med henvisningsskilt 73 – som supplement til Kliplev motorvejskryds.

Anders mente, at lokalrådet bør udarbejde en samlet plan over behovet for orienteringsskilte i byen. Infogruppen er nemlig de facto nedlagt, og derfor er det nok nødvendigt med et sådant initiativ fra lokalrådets side.   
  
Vi foreslår foreløbigt, at sådanne orienteringstavler kan placeres ved banegården, ved kirken, ved Brugsen og ved Kliplev Hallen.  
  
Vi arbejder videre med emnet den kommende tid.

**11. Fotografering.**

Da Søren ikke var mødt, blev dette punkt udskudt til næste møde.

*\*\*\**

***KOMMENDE MØDER***

**Onsdag** **den 23. september 2020** kl. 19.00 i Kliplev-Hallen: Bestyrelsesmøde

*Referent: Anders Jessen, sekretær*